
Parlamentul  României

Camera  Deputaţilor

Comisia pentru industrii si servicii







Bucureşti, 13.06.2006





                                                Nr.23/121/2006

A V I Z
asupra proiectului de Lege pentru modificarea şi completarea art.31 din Legea nr.359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în procedură de urgenţă, cu proiectul de Lege pentru modificarea şi completarea art.31 din Legea nr.359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice (P.L.x 525 din 7 iunie 2006), aviz care va fi transmis Comisiei juridice, de disciplină şi imunităţi, care este sesizată în fond.



Proiectul de lege a fost adoptat de Senat în şedinţa din 5 iunie 2006.



Consiliul Legislativ, cu adresa nr.1635/15.11.2005, a avizat favorabil acest proiect de lege.



Proiectul de lege a fost examinat de către membrii comisiei în şedinţa din data de 13 iunie 2006.



În urma dezbaterilor, membrii comisiei au hotărât, cu unanimitate de voturi, să avizeze favorabil proiectul de lege în forma prezentată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, şi Regulamentului Camerei Deputaţilor, republicat, Camera Deputaţilor este Cameră decizională în cazul acestui proiect de lege.
                   PREŞEDINTE,                                            SECRETAR,
                Dan Ioan Popescu                                         Aurelia Vasile
Consilier,

Viorela Gondoş
